Babelscape/SREDFM huggingface dataset:
Κωνσταντίνος Καλαμποκιάς

Ο Κωνσταντίνος Καλαμποκιάς (1899 - 12 Μαρτίου 1971) ήταν Έλληνας δικαστής.
Κυβέρνηση Δημητρίου Μαξίμου 1947

Η Κυβέρνηση Δημητρίου Μαξίμου 1947 ή Επτακέφαλος Κυβέρνησις (Ιανουάριος 1947 - Αύγουστος 1948) σχηματίστηκε με τη συνεργασία των 7 πολιτικών αρχηγών των κοινοβουλευτικών κομμάτων (χωρίς όμως το βασικό εταίρο της εξουσίας, το Κόμμα των Φιλελευθέρων), προκειμένου να αντιμετωπιστούν τα υψίστης σημασίας προβλήματα της χώρας

Στις 15 Φεβρουαρίου 1947 η Βρετανική κυβέρνηση, ειδοποιεί την ελληνική αλλά και την αμερικανική κυβέρνηση, ότι στις 31 Μαρτίου θα σταματήσει εντελώς την οικονομική βοήθεια που προσέφερε στην Ελλάδα και θα ξεκινήσει και τη σταδιακή αποχώρηση των στρατευμάτων της από τη χώρα. Ο Αμερικανός πρόεδρος Χάρυ Τρούμαν - ξεκινώντας τότε, αυτό που θα ονομαστεί αργότερα Ψυχρός Πόλεμος - ήθελε την Ελλάδα και την Τουρκία υπό τη σφαίρα επιρροής των Ηνωμένων Πολιτειών, καθιστώντας τες ανάχωμα του σοβιετικού επεκτατισμού. Με βάση αυτό το σκεπτικό, η αμερικανική κυβέρνηση ειδοποίησε, στις 28 Φεβρουαρίου τον Έλληνα πρεσβευτή στην Ουάσιγκτον, Παύλο Οικονόμου, ότι δέχεται να αναλάβει τις υποχρεώσεις της βρετανικής κυβέρνησης. Η ειδική αμερικανική επιτροπή ετοίμασε το σχέδιο οικονομικής διάσωσης της Ελλάδας, το οποίο η κυβέρνηση Μαξίμου αποδέχτηκε στις 2 Μαρτίου. Προχωρώντας ακόμα περισσότερο, ο πρόεδρος Τρούμαν, στις 12 Μαρτίου, εκφώνησε το λόγο του προς το Κογκρέσο με τον οποίο έπεισε τον Αμερικανικό λαό όχι μόνο να συναινέσει στην αποστολή οικονομικής βοήθειας προς την Ελλάδα και την Τουρκία, αλλά να συμφωνήσει και με το ιδεολόγημα που τη στήριζε: ότι δηλαδή η Ελλάδα και η Τουρκία, ήταν ζωτικός χώρος για την ασφάλεια των Ηνωμένων Πολιτειών της Αμερικής.
Στις 20 Ιουνίου 1947 και ύστερα από ένα μαραθώνιο συνεννοήσεων υπογράφηκε η «Ελληνοαμερικανική συμφωνία». Σύμφωνα με τους όρους της, η Ελλάδα θα λάμβανε συνολική οικονομική βοήθεια ύψους 300.000.000 δολλαρίων, από τα οποία τα 146.000.000 θα ξοδεύονταν στον εξοπλισμό και τον εκσυγχρονισμό των ελληνικών ενόπλων δυνάμεων, ενώ η υλοποίηση του προγράμματος ανατέθηκε στην «Αμερικανική Αποστολή Βοήθειας προς την Ελλάδα» (American Mission for Aid to Greece, AMAG). Σύμφωνα με τον καθηγητή Ιωάννη Δ. Στεφανίδη, «...η ελληνική κυβέρνηση παραιτήθηκε πρόσκαιρα από τη δυνατότητα να λαμβάνει οποιαδήποτε σημαντική απόφαση στον τομέα της ανασυγκρότησης χωρίς τη συγκατάθεση της αμερικανικής Αποστολής. Η οικονομική αυτή κηδεμονία αφενός περιέστειλε τα περιθώρια κακοδιαχείρισης και πελατειακών παρεμβάσεων στη διάθεση των κονδυλίων εκ μέρους της ελληνικής πολιτικής τάξης. Από την άλλη, διευκόλυνε την αποτελεσματική άσκηση επιρροής εκ μέρους των Αμερικανών όχι μόνο στο οικονομικό αλλά και στο πολιτικό και στρατιωτικό πεδίο...» .
Κυβερνητική κρίση θα ξεσπάσει προς τα τέλη Αυγούστου με αφορμή την κλιμάκωση των συγκρούσεων μεταξύ των δυο στρατών. Οι Βενιζέλος, Παπανδρέου και Κανελλόπουλος θα ζητήσουν στις 23 Αυγούστου, αλλαγές στα υπουργεία Στρατιωτικών και Δημοσίας Τάξεως, αίτημα που ο αντιπρόεδρος της κυβέρνησης, Τσαλδάρης, απέρριψε. Οι τρεις πολιτικοί αρχηγοί παραιτούνται, ακολουθεί και η παραίτηση του Πρωθυπουργού, και ο νέος πλέον βασιλιάς Παύλος, δίνει την εντολή σχηματισμού κυβέρνησης και πάλι στον Κωνσταντίνο Τσαλδάρη.
Αιμίλιος Λεγκράν

Ο Αιμίλιος Λεγκράν ή Εμίλ Λεγκράν ("γαλλικά: Émile Legrand, πλήρες όνομα: Émile Louis Jean Legrand, επίσης λογοτεχν.: Αιμυλίος Λεγρανδίος ή Αιμιλίος Λεγράνδ", 30 Δεκεμβρίου 1841 - 14 Νοεμβρίου 1903) ήταν Γάλλος ακαδημαϊκός, φιλόλογος και συγγραφέας. Θεωρείται σημαντικός ελληνιστής και φιλέλληνας. Είναι γνωστός για τα έργα του της "Ελληνικής Βιβλιογραφίας" στο οποίο καταγράφει την ελληνική λογοτεχνία και λαογραφία από τον 15ο αιώνα μέχρι το τέλος του 19ου αιώνα.
Σουδητία

Με την ονομασία Σουδητία (γερμ. "Sudetenland", τσέχικα: "Sudety" ή "pohraniční území", πολωνικά: "Kraj Sudetów") φέρονται τα εδάφη της βόρειας Βοημίας και της Μοραβίας στη περιοχή των "Σουδητικών ορέων" (γερμ. "Sudeten", τσέχικα: "Sudety" ή "Krkonošsko-jesenická subprovincie", πολωνικά: "Sudety") που εκτείνονται υπό μορφή τεράστιου πετάλου παρά τα σύνορα Τσεχοσλοβακίας και Πολωνίας.
Τάσος Νερούτσος

Ο Τάσος Νερούτσος (1826-1892) ήταν Έλληνας λόγιος του 19ου αιώνα.
Ζαχαρίας Τέιλορ

}}

Ο Ζαχαρίας Τέιλορ (αγγλικά: "Zachary Taylor", 24 Νοεμβρίου 1784 - 9 Ιουλίου 1850) ήταν ο 12ος πρόεδρος των Ηνωμένων Πολιτειών Αμερικής. Διετέλεσε Πρόεδρος από τις 4 Μαρτίου 1849 έως τις 9 Ιουλίου 1850.

Ο Τέιλορ ήταν υποψήφιος στις προεδρικές εκλογές του 1848 εκπροσωπώντας το κόμμα των Ουίγων. Τελικά κατάφερε να κερδίσει τον αντίπαλο του δημοκρατικού κόμματος Lewis Cass, αν και αρχικά δεν ενδιαφερόταν για την πολιτική. Ο Τέιλορ ήταν ο τελευταίος Πρόεδρος κατά το θάνατο του οποίου εξακολουθούσε να ισχύει ο θεσμός της δουλείας και ο δεύτερος και επίσης ο τελευταίος υποψήφιος του κόμματος των Ουίγων που κέρδισε σε προεδρικές εκλογές.

Ο Τέιλορ πέθανε μόλις 16 μήνες μετά την έναρξη της θητείας του, η τρίτη συντομότερη θητεία Προέδρου. Πιστεύεται ότι πέθανε από γαστρεντερίτιδα. Μόνο οι Ουίλιαμ Χένρι Χάρισον και Τζέιμς Γκάρφιλντ ήταν για μικρότερο διάστημα Πρόεδροι. Μετά τον θάνατο του Τέιλορ, την προεδρία ανέλαβε ο αντιπρόεδρός του, Μίλαρντ Φίλμορ.
Αυστραλιανό Εργατικό Κόμμα

Το Αυστραλιανό Εργατικό Κόμμα (ALP· μερικές φορές απλά Εργατικοί) είναι ένα Αυστραλιανό πολιτικό κόμμα. Ο Bill Shorten είναι ο ομοσπονδιακός ηγέτης του κόμματος. Οι Εργατικοί κυβερνούν επίσης στο Κουήνσλαντ, στη Νότια Αυστραλία, στην Τασμανία, στο Βόρειο Έδαφος και στο Έδαφος της Αυστραλιανής Πρωτεύουσας.
Γεράσιμος Βλάχος

thumb|right|250px|Εξώφυλλο του Θησαυρού, Βενετία, 1659
Ο Γεράσιμος Βλάχος (1607 - 1685) ήταν Έλληνας λόγιος.
Flugan

Το Flugan ("η μύγα") ήταν πρώιμo αεροπλάνο που σχεδιάστηκε και κατασκευάστηκε από τον Καρλ Ρίκαρντ Νίμπεργκ έξω από το σπίτι του στο Λίντινγκο της Σουηδίας. Η κατασκευή ξεκίνησε το 1897 και συνέχισε να εργάζεται σε αυτό μέχρι το 1922. Το αεροσκάφος κατάφερε να πραγματοποιήσει μερικά μόνο σύντομα άλματα και ο Νίμπεργκ περιγελάστηκε συχνά, όμως αρκετές από τις καινοτομίες του χρησιμοποιούνται έως και σήμερα. Ήταν ο πρώτος του δοκίμασε το σχέδιό του σε αεροδυναμική σήραγγα και ο πρώτος που κατασκεύασε υπόστεγο αεροσκάφους. Οι λόγοι της αποτυχίας του ήταν οι εσφαλμένες σχεδιάσεις της πτέρυγας και της προπέλας, καθώς και το γεγονός ότι, σύμφωνα με κάποιους ισχυρισμούς, φοβόταν τα ύψη. 

Το Flugan είχε εκπέτασμα 5 μ. και η επιφάνεια των πτερύγων ήταν 13 τ.μ.. Κινούνταν από ένα ατμοκινητήρα που θερμαίνονταν από τέσσερα καμινέτα και είχε ιπποδύναμη 10 ίππων στις 2000 στροφές το λεπτό. Η αναλογία δύναμης – βάρους ήταν καλύτερη από αυτή του κινητήρα των αδελφών Ράιτ. Το συνολικό βάρος του αεροπλάνου ήταν 80 κιλά, ενώ ο κινητήρας είχε βάρος 18 κιλά.
Άγιος Δημήτριος Κατηφόρης

Ο Άγιος Δημήτριος Κατηφόρης ήταν χριστιανικός ναός στην Αθήνα. Ήταν κτισμένος στα ερείπια του αρχαίου Διογενείου, τα οποία ανακαλύφθηκαν το 1881 σε οδοποιητικά έργα αναστομώσεως των οδών Απόλλωνος και Φιλοθέης με την οδό Πανδρόσου κοντά στην πλατεία της Μητροπόλεως.
Παναγία Ροϊδίτισσα

Η Παναγία Ροϊδίτισσα ήταν αρχαίο χριστιανικό εκκλησάκι στην Αθήνα. Ονομάζεται έτσι από την εικόνα της Παναγίας, που κρατούσε τον Χριστό παιδί στο αριστερό χέρι και ένα χρυσό ρόιδο στο δεξί.
Κανούτο Κάλλαν

Ο Κανούτο Τσαλίδης Κάλλαν ("Canuto Kallan", Κοπεγχάγη, Δανία 16 Δεκεμβρίου 1960) είναι Δανός ζωγράφος. Έμαθε πρώτα την τέχνη του επιπλοποιού και ύστερα αποφοίτησε το 1990 ως Ενεργειακός Μηχανικός µε Μεταπτυχιακό στην Επιστήμη της Μηχανικής από το Πολυτεχνείο DTU της Δανίας. Σπούδασε ζωγραφική και χαρακτική στην Ανωτάτη Σχολή Καλών Τεχνών από όπου αποφοίτησε το 2003.

Η ζωγραφική πράξη του Κανούτο Κάλλαν εντάσσεται αναμφισβήτητα μέσα στη μεγάλη παράδοση των κινημάτων του μοντερνισμού, αλλά και στον τόπο και στο χρόνο μέσα στον οποίο ζει. Τα έργα του προτάσσουν το υποκειμενικό συναίσθημα πάνω στην αντικειμενική πραγματικότητα και δίνουν προτεραιότητα στον τρόπο με τον οποίο αυτή απεικονίζεται, υιοθετώντας την πλήρη ελευθερία στην επιλογή των χρωμάτων, τις απλές φόρμες, την πυρετώδη πινελιά, τη δυναμική αντίθεση των χρωμάτων αλλά και αυτή των μορφών με τις επίπεδες χρωματικά επιφάνειες που καλύπτουν το φόντο. Οι φιγούρες του Κανούτο Κάλλαν διοχετεύουν συχνά δυνατά μηνύματα διαμαρτυρίας και κοινωνικής κριτικής και φέρνουν το θεατή αντιμέτωπο με τη σκληρή πλευρά της σύγχρονης ανθρώπινης ύπαρξης, τη μη ισορροπημένη, βίαιη σχέση του ανθρώπου με την κοινωνία, τη φύση και τον ίδιο του τον εαυτό. Η παραμόρφωση των μορφών στοχεύει στην αποκάλυψη της ουσίας των πραγμάτων και φέρνει στο φως τη διαστρέβλωση που επικρατεί σήμερα στις ανθρώπινες σχέσεις.

Η δουλειά του έχει παρουσιαστεί σε εκθέσεις στην Ελλάδα και σε χώρες όπως Βοσνία και Ερζεγοβίνη, Γερμανία, Δανία, Ισραήλ, Ιταλία, Καναδάς, Ν. Αφρική, Ρουμανία και Τουρκία.
Παλαιολόγος Ζαχαρίας

Ο Παλαιολόγος Ζαχαρίας (ιταλικά: Paleologo Zaccaria, απεβ. 1314), με άγνωστο το μικρό του όνομα, από την Οικογένεια Ζαχαρία, υπήρξε ηγεμόνας της Χίου και της Παλαιάς και Νέας Φώκαιας τον 13ο-14ο αιώνα. Ήταν μικτής, γενουατικής και βυζαντινής, καταγωγής.
Ραϊχσκονκορδάτο

Με την ονομασία Ραϊχσκονκορδάτο, εκ του αντίστοιχου γερμανικού όρου "Reichskonkordat", ή Κονκορδάτο Χίτλερ - Πάπα, ή Κονκορδάτο της 20ης Ιουλίου 1933 φέρεται το κονκορδάτο (= παπικό σύμφωνο), που συνομολογήθηκε μεταξύ του Βατικανού και του Γ΄ Ράιχ και ουσιαστικά υπό των εκπροσώπων του Πάπα Πίου ΙΑ΄ και του Χίτλερ.
Άλλιφα

Η Άλλιφα ήταν αρχαία ελληνική πόλη που βρισκόταν κοντά στην Κύμη της Μεγάλης Ελλάδας, στη σημερινή νότια Ιταλία. Είναι γνωστή από τα αργυρά νομίσματα που έκοψε το πρώτο ήμισυ του 4ου αιώνα π.Χ. Τα νομίσματα εικονίζουν το κεφάλι της Αθηνάς, του Απόλλωνα, και στη πίσω όψη φέρουν την εικόνα βοδιού ή σκύλας.
Ιππώνιον

thumb|right|250px|Θέση του Ιππώνιου στο χάρτη της Βρεττίας
Το Ιππώνιον ή πιο σωστά Ειπώνιεον ή λατινικά Veiponium ήταν αρχαία ελληνική πόλη της Μεγάλης Ελλάδας στην Ιταλία η οποία σήμερα ονομάζεται Βίμπο Βαλέντια (Ιταλικά: "Vibo Valenzia").
Ιούλιος Λεωνίδας

Με το όνομα Ιούλιος Λεωνίδας υπάρχουν δύο επιγράμματα στην Παλατινή Ανθολογία (ΙΧ 42 και ΧΙΙ 20). Οι Jacobs και Paton ταυτίζουν τον ποιητή τους με τον Λεωνίδα τον Αλεξανδρέα, ενώ ο Waltz πιστεύει ότι είναι πιθανότερο ν’ ανήκουν στον T. Julius Leonidas, παιδαγωγό των γιων του Γερμανικού.
Πολύαινος ο Σάρδιος

Ο Πολύαινος ο Σάρδιος ήταν σοφιστής που έζησε στην Ρώμη την εποχή του Ιουλίου Καίσαρα. Στην Παλατινή Ανθολογία σώζονται τέσσερα επιγράμματά του από τον "Στέφανο" του Φιλίππου (ΙΧ 1, 7, 8, 9). Από κάποιους ταυτίζεται με τον Ιούλιο Πολύαινο.
Κοινωνία της πληροφορίας

Κοινωνία της πληροφορίας ονομάζεται μία κοινωνία όπου η παραγωγή, διανομή, χρήση, ενσωμάτωση και διαχείριση πληροφοριών αποτελεί σημαντική οικονομική, πολιτική και πολιτιστική δραστηριότητα. Σκοπός μιας κοινωνίας της πληροφορίας είναι να κερδίσει ανταγωνιστικό πλεονέκτημα διεθνώς, δια μέσου της χρήσης της πληροφορικής (IT) με δημιουργικό και παραγωγικό τρόπο. Η οικονομία της γνώσης είναι η αντίστοιχη έννοια σε οικονομικό επίπεδο, σύμφωνα με την οποία ο πλούτος δημιουργείται μέσα από την οικονομική εκμετάλλευση της κατανόησης. Οι άνθρωποι που έχουν τα μέσα να συμμετέχουν σε αυτή τη μορφή κοινωνίας ορισμένες φορές ονομάζονται «ψηφιακοί πολίτες». Αυτή αποτελεί και μια από τις δεκάδες ετικέτες που υποδηλώνουν ότι οι σύγχρονοι άνθρωποι μπαίνουν σε μία νέα μορφή κοινωνίας.
Οικουμενικό Πατριαρχείο Κωνσταντινουπόλεως

Οικουμενικό Πατριαρχείο Κωνσταντινουπόλεως (τουρκικά: Rum Ortodoks Patrikhanesi, İstanbul Ekümenik Patrikhanesi) ή "Ορθόδοξο Πατριαρχείο Κωνσταντινουπόλεως" ή απλά Οἰκουμενικὸν Πατριαρχεῖον, που αναφέρεται και ως Ἁγία τοῦ Χριστοῦ Μεγάλη Ἐκκλησία, είναι η ονομασία της Αρχιεπισκοπής Κωνσταντινουπόλεως. Υφίσταται ως η πρώτη στην τάξη μεταξύ των Ορθοδόξων Εκκλησιών και φέρει το ιστορικό προνόμιο της απόδοσης αυτοκεφαλιών, και ως εκ τούτου δημιουργίας τοπικών εκκλησιαστικών διοικήσεων, όπως συνέβη π.χ. με την Εκκλησία της Ελλάδος. Η Δ΄ Χριστιανική Οικουμενική Σύνοδος της Χαλκηδόνας στα 451 απέδωσε ίσα πρεσβεία στον Πατριάρχη Κωνσταντινουπόλεως - Νέα Ρώμης με τον Πάπα της πρεσβυτέρας Ρώμης.
Κοζέντσα

Η Κοζέντσα (ιταλ. "Cosenza", ) είναι πόλη στην Καλαβρία, στην νότια Ιταλία. Είναι πρωτεύουσα της ομώνυμης επαρχίας. Υπολογίζεται ότι το 2013 είχε 68.568 κατοίκους. 

Στην αρχαιότητα, η Κοζέντσα ήταν γνωστή ως Consentia και ήταν αρχαία πόλη, πρωτεύουσα των Βρεττίων που βρισκόταν στη νότια Καλαβρία. Βρισκόταν μεταξύ των λόφων κοντά στις πηγές του ποταμού Κράθιδος. Έκοψε νομίσματα χάλκινα κατά την ακμή των Βρεττίων το 356 π.Χ., οι οποίοι την είχαν ως πρωτεύουσα. Η Κωνσεντία δεν μνημονεύεται στην ιστορία πριν από την εκστρατεία του Αλέξανδρου του Ηπειρώτη, ο οποίος πέθανε κοντά στην πόλη αυτή. Τα νομίσματά της εικονίζουν το κεφάλι της Αρτέμιδος, ή του Άρη, ή νεαρού ποταμίου θεού. Την πίσω όψη διακοσμεί τόξο με τρεις μηνίσκους, κεραυνός με τρεις μηνίσκους ή καρκίνος με δύο μηνίσκους.

To 1511 ιδρύθηκε στη πόλη η Ακαντέμια Κοζεντίνα (ή Κωσεντιανή Ακαδήμια), μια ακαδημία για φιλοσοφικές και φιλολογικές σπουδές.
Παγκόσμια Κατάταξη FIBA

Παγκόσμια Κατάταξη FIBA ονομάζεται η κατάταξη των εθνικών ομάδων καλαθοσφαίρισης, βάσει ενός συστήματος βαθμολόγησης των επιδόσεών τους στις κύριες διοργανώσεις της Διεθνούς Ομοσπονδίας (FIBA). Στην πραγματικότητα πρόκειται για τέσσερις επιμέρους κατατάξεις: ανδρών, γυναικών, νέων ανδρών και νέων γυναικών.

Σκοπός της διαδικασίας δεν είναι μια συγκεντρωτική στατιστική διακρίσεων, αλλά η αποτύπωση της δυναμικότητας της τρέχουσας «γενιάς» ανά χώρα. Για το λόγο αυτό, λαμβάνονται υπ' όψιν μόνο οι διοργανώσεις της τελευταίας οκταετίας.
1-προπαναμίνη

Η 1-προπαναμίνη ή προπυλαμίνη (αγγλικά: "1-propylamine", "ΜPΑ: MonoPropylAmine") είναι οργανική χημική ένωση, που περιέχει άνθρακα, υδρογόνο και άζωτο, με μοριακό τύπο C3H9N και ημισυντακτικό τύπο C3H7NH2 ή CH3CH2CH2NH2. Είναι μια πρωτοταγής αμίνη. Η χημικά καθαρή («άνυδρη») 1-προπαναμίνη, στις κανονικές συνθήκες περιβάλλοντος, δηλαδή θερμοκρασία 25 °C και υπό πίεση 1 atm, είναι άχρωμο υγρό με έντονη οσμή που μοιάζει μ' αυτήν της αμμωνίας. Συμπεριφέρεται ως ασθενής βάση, με σταθερά διάστασης Kb = 4,7·10−4. Με βάση το μοριακό της τύπο, C3H9N, έχει τα ακόλουθα τρία (3) ισομερή θέσης:
# 2-προπαναμίνη ή ισοπροπυλαμίνη, μια πρωτοταγής αμίνη.
# Ν-μεθυλαιθαναμίνη ή αιθυλομεθυλαμίνη, μια δευτεροταγής αμίνη.
# N,N-διμεθυλομεθαναμίνη ή τριμεθυλαμίνη, μια τριτοταγής αμίνη.
HTC

Η HTC Corporation (κινέζικα: 宏達國際電子股份有限公司, πινγίν: Hóngdá Guójì Diànzǐ Gǔfèn Yǒuxiàn Gōngsī) είναι ταϊβανέζικη εταιρία που κατασκευάζει κινητά τηλέφωνα. Η εταιρία δημιουργήθηκε το 1997 και κατασκεύαζε έξυπνα τηλέφωνα βασισμένα στο λειτουργικό σύστημα Windows Mobile. Πλέον τα περισσότερα κινητά της χρησιμοποιούν το λειτουργικό Android και μερικά τα καινούρια Windows Phone.
The House of Blue Light

The House of Blue Light είναι ο τίτλος του δωδέκατου στούντιο δίσκου του χαρντ ροκ συγκροτήματος, Deep Purple. Ο δίσκος αυτός ήταν ο δεύτερος που ηχογράφησε το συγκρότημα μετά την επανένωση του και κυκλοφόρησε στις 12 Ιανουαρίου του 1987. Οι πωλήσεις του δίσκου ήταν αρκετά μεγάλες αφού έφτασε στο βρετανικό και το ιαπωνικό Top-10 και έγινε # 1 σε αρκετές ευρωπαϊκές χώρες, ενώ έγινε χρυσό στον Καναδά.

Αυτό ήταν και το τελευταίο στούντιο άλμπουμ που κυκλοφόρησαν οι Deep Purple πριν την αποχώρηση του τραγουδισή Ίαν Γκίλαν δύο χρόνια αργότερα και την αντικατάσταση του από τον πρώην τραγουδιστή των Rainbow, Τζο Λιν Τέρνερ.

Για την προώθηση του δίσκου δημιουργήθηκαν δύο βίντεο κλιπ με τα τραγούδια ""Call of the Wild" και "Bad Attitude"".
The Lamb Lies Down on Broadway

To The Lamb Lies Down on Broadway είναι άλμπουμ (διπλό LP) θεματικού περιεχομένου του μουσικού συγκροτήματος Genesis. Στο άλμπουμ αυτό, που ήταν η έκτη στούντιο κυκλοφορία του γκρουπ και η έβδομη συνολικά, συμμετείχε για τελευταία φορά στη σύνθεση του συγκροτήματος ο τραγουδιστής και ιδρυτικό μέλος Πίτερ Γκάμπριελ, ο οποίος αποχώρησε λίγο αργότερα, το 1975. Το άλμπουμ κυκλοφόρησε στις 18 Νοεμβρίου 1974.
Κάτριν Γκέρινγκ-Έκαρτ

Η Κάτριν Γκέρινγκ-Έκαρτ ("Katrin Göring-Eckardt", γεννημένη στις 3 Μαΐου 1966) είναι Γερμανίδα πολιτικός. Έχει υπηρετήσει ως μέλος του γερμανικού Πράσινου Κόμματος στην Μπούντεσταγκ από το 1998.

Γεννημένη στη Φρίντριχροντα στη Θουριγγία ως Κάτριν Ντάγκμαρ Έκαρτ, άρχισε την πολιτική της δραστηριότητα στην Λαϊκή Δημοκρατία της Γερμανίας στα τέλη της δεκαετίας του '80. Έγινε συμπρόεδρος της διοίκησης του κόμματος στο Μπούντεσταγκ (2002 - 2005) και εκλέχθηκε αντιπρόεδρος του Μπούντεσταγκ στις 18 Οκτωβρίου 2005.
Διατελεί ως πρόεδρος της συνόδου της Ευαγγελικής Εκκλησίας στη Γερμανία.
Ιωάννης Σακκελίων

Ο Ιωάννης Σακκελίων (1815-1891) είναι γνωστός από την έκδοση αρκετών χειρογράφων, ως επιμελητής των χειρόγραφων της Εθνικής Βιβλιοθήκης.
Ελληνικό σχολείο Σωποτού

Το Ελληνικό σχολείο Σωποτού οικοδομήθηκε το 1796 και 1797 με δαπάνη του Αθανασίου Τσίπηρα. Αρχικά ο Τσίπηρας είχε ορίσει με διαθήκη του το ποσό των 15.000 γροσίων ως κληροδότημα και τον συμπολίτη του Γεώργιο Σταυράκη για καθολικό επίτροπο της ευεργεσίας. Στη διαθήκη ορίζονταν επίσης ως επίτροποι οι μοναχοί του Μεγάλου Σπηλαίου και οι πρόκριτοι του Σοπωτού. Ο Σταυράκης όμως παρέλαβε τα χρήματα και πήγε στη Τεργέστη όπου διέπρεψε ως έμπορος. Το 1794, και είκοσι χρόνια μετά τον θάνατο του Τσίπηρα, ο Σταυράκης σε βαθιά γεράματα και χωρίς απογόνους έστειλε μήνυμα στους μοναχούς του Μεγάλου Σπηλαίου για να στείλουν αντιπρόσωπους για να παραλάβουν τα χρήματα. Οι Σπηλαιώτες απάντησαν ότι το σχολείο δεν θα έπρεπε να κτιστεί στο Σωποτό αλλά όπου αυτοί θεωρούσαν καλύτερο. Τότε οι πρόκριτοι του Σωποτού έστειλαν στην Τεργέστη ως αντιπρόσωπο τον Γ. Γιαννακόπουλο για να παραλάβει τα χρήματα. Ο Σταυράκης όμως ζήτησε από το Γιαννακόπουλο να κτιστεί πρώτα το σχολείο και μετά να καταβάλει το ποσό που είχε υποσχεθεί. Πράγματι το σχολείο κτίστηκε με την επιστασία του προεστού του Σοπωτού Λεόντιου Τσακίρη και του Γιαννακόπουλου, παρά τις αντιδράσεις κάποιων συμπολιτών τους. Ο Σταυράκης στη συνέχεια έδωσε τα χρήματα που είχε υποσχεθεί και ένα μέρος από αυτά επιτοκίστηκε για την εκπλήρωση των εξόδων λειτουργίας του σχολείου μέχρι το 1836, όταν η Ελληνική κυβέρνηση ανέλαβε όλα τα χρέη. 

Πρώτος διδάσκαλος της σχολής έγινε το 1789 ο εκ Στρεζόβης γέρος διδάσκαλος της Ελληνικής ιερομόναχος Γαλακτίων, μαθητής του Παρθενίου από το χωριό Αράχωβα των Καλαβρύτων, που δίδαξε μέχρι το 1801. Άλλοι διδάσκαλοι έγιναν ο Δοσίθεος (1801-1804) από την Κέρτεζη, ο Αγάπιος (1804-1806) από το Παγκράτι Καλαβρύτων και Δημήτριος Ηπειρώτης (1807-1808). Το σχολείο έκλεισε για ενάμισι χρόνο, οπότε επανήλθε ο Δοσίθεος που είχε πάει στη Χίο για περαιτέρω σπουδές.
Slaves and Masters

Slaves and Masters είναι ο τίτλος του 13ου στούντιο δίσκου του χαρντ ροκ συγκροτήματος Deep Purple ο οποίος κυκλοφόρησε τον Οκτώβριο του 1990. Είναι ο μόνος δίσκος του συγκροτήματος με τον πρώην τραγουδιστή των Rainbow, Τζο Λιν Τέρνερ στα φωνητικά, ο οποίος αντικατέστησε τον Ίαν Γκίλαν ένα χρόνο νωρίτερα.

Οι κριτικές του δίσκου ήταν μέτριες, όπως και οι πωλήσεις του, αφού είχε αρκετή επιτυχία μόνο στην Ελβετία όπου έγινε και χρυσός. Μετά την κυκλοφορία του δίσκου, ακολούθησε παγκόσμια περιοδεία για την προώθηση του αλλά μετά το πέρας της, ο Τέρνερ αντικαταστάθηκε και πάλι από τον Ίαν Γκίλαν.
Ράουσι

Το Ράουσι, (αγγλικά "Rousay") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 48,6 τ.χλμ. και 216 κατοίκους (2011).
Μαρτίνος Ζαχαρίας

Ο Μαρτίνος Ζαχαρίας (πέθανε στις 15 Ιανουαρίου 1345), μικτής Γενουατικής και Βυζαντινής καταγωγής ήταν ηγεμόνας της Χίου (1314 - 1329), Βαρόνος της Βελιγοστής (1311 - 1345) και Βαρώνος στο ήμισυ της Χαλανδρίτσας (1316 - 1345) στο Πριγκιπάτο της Αχαΐας. Διακρίθηκε σε μάχες εναντίον των Τουρκικών αρμάδων στο Αιγαίο Πέλαγος και δέχτηκε τον τίτλο του "βασιλιά και δεσπότη της Μικράς Ασίας" από τον τιτλούχο Λατίνο Αυτοκράτορα Φίλιππο Α΄ του Τάραντα. Εξέπεσε από την ηγεμονία της Χίου από μια Βυζαντινή αποστολή (1329) και φυλακίστηκε στην Κωνσταντινούπολη μέχρι το 1337. Ο Μαρτίνος Ζαχαρίας επέστρεψε στην Ιταλία και διορίστηκε απεσταλμένος της Γένοβας στην Αγία Έδρα. Διορίστηκε (1343) διοικητής της παπικής μεραρχίας στην Σταυροφορία της Σμύρνης εναντίον του Ουμούρ Μπέι εμίρη του Αιντίν και συμμετείχε στην επιδρομή της Σμύρνης τον Οκτώβριο του 1344. Σκοτώθηκε με πολλούς άλλους ευγενείς σε μια Τουρκική επίθεση (17 Ιανουαρίου 1345).
Σάντι

thumb|250px|Ο φάρος Start Point στο Σάντι.
Το Σάντι (αγγλικά: "Sanday") είναι νησί του Ηνωμένου Βασιλείου και συγκεκριμένα το τρίτο μεγαλύτερο νησί του νησιωτικού συμπλέγματος των Ορκάδων. Έχει έκταση 50 τ.χλμ. και 494 κατοίκους (2011).
Γουέστρι

Το Γουέστρι, (αγγλικά "Westray") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 47,13 τ.χλμ. και 588 κατοίκους (2011).
Στρόνσι

Το Στρόνσι, (αγγλικά "Stronsay") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 32,75 τ.χλμ. και 349 κατοίκους (2011).
Κατάληψη της Κλεισούρας

Η Κατάληψη της Κλεισούρας ή Κατάληψη της στενωπού της Κλεισούρας, ήταν μια στρατιωτική επιχείρηση που πραγματοποιήθηκε στις 6 με 11 Ιανουαρίου 1941 στην Βόρεια Ήπειρο κοντά στην πόλη Κλεισούρα της Επαρχίας Πρεμετής της Αλβανίας και αποτελεί μία από τις σημαντικότερες μάχες του Ελληνοϊταλικού Πολέμου κατά τον Β' Παγκόσμιο Πόλεμο.

Μετά από δύο εβδομάδες συγκρούσεων από την έναρξη του Ελληνοϊταλικού Πολέμου στα ελληνοαλβανικά σύνορα, η Ελλάδα καταφέρνει να αποκρούσει την ιταλική εισβολή μετά την θετική έκβαση για αυτήν των μαχών της Πίνδου και της Ελαίας-Καλαμά. Η μεγάλη αντεπίθεση των ελληνικών δυνάμεων αρχίζει στις 9 Νοεμβρίου. Ο Ελληνικός Στρατός εισχωρεί βαθιά στο αλβανικό έδαφος και αναγκάζει τα ιταλικά στρατεύματα να οπισθοχωρήσουν. Οι ελληνικές επιχειρήσεις κορυφώθηκαν με την κατάληψη του στρατηγικού περάσματος της Κλεισούρας τον Ιανουάριο του 1941.
Σάουθ Γουόλς

Το Σάουθ Γουόλς, (αγγλικά: "South Walls") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 11 τ.χλμ. και βρίσκεται νοτιοανατολικά της νήσου Χόι με την οποία συνδέεται οδικώς.
Πάπα Γουέστρι

Το Πάπα Γουέστρι, (αγγλικά: "Papa Westray") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 9,18 τ.χλμ. και 90 κατοίκους (2011). Βρίσκεται βορειοανατολικά της νήσου Γουέστρι και συνδέεται ακτοπλοϊκώς αλλά και αεροπορικώς με αυτή.
Νίκος Σβορώνος

Ο Νίκος Σβορώνος (1911 - 26 Απριλίου 1989) ήταν σημαντικός Έλληνας ιστορικός με ιδιαίτερη επιρροή στην σύγχρονη ιστοριογραφία στην Ελλάδα.
The Battle Rages On

The Battle Rages On είναι ο τίτλος του 14ου στούντιο δίσκου του χαρντ ροκ συγκροτήματος Deep Purple. Ο δίσκος κυκλοφόρησε σε μορφή βινυλίου και CD από την "BMG" στην Ευρώπη και την Ιαπωνία και από την "Giant Records" στην Αμερική. Σημείωσε αρκετά μεγάλες πωλήσεις στην Ιαπωνία και ανέβηκε σε αρκετά ευρωπαϊκά Top-10, αλλά δεν γνώρισε επιτυχία στην αντίπερα όχθη του Ατλαντικού.

Το "The Battle Rages On" είναι ο τελευταίος στούντιο δίσκος που κυκλοφόρησαν οι Deep Purple με τον κιθαρίστα Ρίτσι Μπλάκμορ στη σύνθεση τους, αφού κατά τη διάρκεια της περιοδείας για την προώθηση του άλμπουμ ο Μπλάκμορ αποχώρησε για να επαναδημιουργήσει τους Rainbow και αντικαταστάθηκε από τον Τζο Σατριάνι.
Τύλις

Η Τύλις ήταν γαλατική πόλη στην ενδότερη Θράκη. 

Βρισκόταν στην παραλιακή Θράκη στο ανατολικό άκρο του όρους Αίμου, στην ανατολική Ρωμυλία. Αναφέρεται από τον Πολύβιο. Η πόλη ιδρύθηκε από τον Κέλτη αρχηγό Κομοντόριο μετά την εκπνοή της εισβολής των Γαλατών στην Ελλάδα (279 π.Χ.). Αμέσως κατέστη η έδρα του βραχύχρονου κελτικού βασιλείου της Τύλιδος. Το 212 π.Χ. οι Θράκες κατέστρεψαν την πόλη, σηματοδοτώντας το τέλος του βασιλείου. 

Στη θέση της βρίσκεται η σημερινή πόλη Tulovo στην επαρχία Στάρα Ζαγκόρα της Βουλγαρίας.
Έιγκλσι

Το Έιγκλσι, (αγγλικά: "Egilsay") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 6,5 τ.χλμ. και 26 κατοίκους (2011).
Γκρέμσι

Το Γκρέμσι, (αγγλικά: "Graemsay") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 4,1 τ.χλμ. και 28 κατοίκους (2011).
Πίνοβο

Το Πίνοβο, ή Πλάτσα ή "Μπλάτσα", είναι βουνό στα βόρεια του νομού Πέλλας, στο Δήμο Αλμωπίας, στα σύνορα Ελλάδος - Σκόπια Συνδέεται στα δυτικά με τον Βόρα, ανατολικά με την Τζένα και νότια με το Πάικο. Η ψηλότερη κορυφή είναι το Πινόβου και έχει υψόμετρο 2.156 μέτρα με δεύτερη ψηλότερη το Βίσογκραντ με 2.150 μέτρα.

Κατηγορία:Βουνά της Πέλλας
Κατηγορία:Βουνά της Σκόπια
Χαράλαμπος Βασιλειάδης

Ο Χαράλαμπος Βασιλειάδης γνωστός και ως «Τσάντας» (1907 - 16 Μαΐου 1972) (έτος θανατου συμφωνα με τον καλλιτέχνη Γιώργο Ζαμπετα) ήταν Έλληνας στιχουργός ρεμπέτικων και λαϊκών τραγουδιών.
Βασάν

Με την ονομασία Βασάν αναφέρεται στη Παλαιά Διαθήκη η περιοχή της Παλαιστίνης που βρίσκεται ανατολικά της Λίμνης Τιβεριάδας, πέραν του Ιοορδάνη ποταμού και νότια του Ερμών. Πρόκειται για τη σημερινή καλούμενη Εν Νουκρά.

Στη περιοχή αυτή σύμφωνα με τη διήγηση στο βιβλίο "Γένεση" (14:5) ήταν το βασίλειο του Ωγ όπου κατοικούσαν γίγαντες, που όμως κατάφερε και τους εξολόθρευσε ο Χοδολλογομόρ και ότι ακόμα ο βασιλιάς της Ωγ νικήθηκε από τους Ισραηλίτες.

Πρωτεύουσα της Βασάν φερόταν η Ασταρώθ, άλλες σπουδαίες πόλεις της ήταν η Ασταρώθ Καρναΐμ, η Βοσόρα ή Βόσρα, η Γουλών, η Εδραΐν, η Σελά κ.ά. Η Βασάν στους βιβλικούς χρόνους φημιζόταν για τους ταύρους της.
Μίλαρντ Φίλμορ

Ο Μίλαρντ Φίλμορ (αγγλικά: "Millard Fillmore", 7 Ιανουαρίου 1800 - 8 Μαρτίου 1874) ήταν ο 13ος πρόεδρος των Ηνωμένων Πολιτειών Αμερικής. Διετέλεσε πρόεδρος από τις 9 Ιουλίου 1850 έως τις 4 Μαρτίου 1853.

Ανέλαβε την Προεδρία μετά το θάνατο του Προέδρου Ζαχαρία Τέιλορ, καθώς ήταν ο Αντιπρόεδρος της κυβέρνησης. Ο Μίλαρντ ήταν το τελευταίο μέλος του κόμματος των Ουίγων που διετέλεσε Πρόεδρος των ΗΠΑ. Στο θέμα της δουλείας, για να μη διαταράξει τις σχέσεις με το νότο ενέκρινε το νόμο που διέταζε τη σύλληψη των φυγάδων σκλάβων και την επιστροφή στους αφέντες τους. Στην εξωτερική πολιτική μερίμνησε για το εμπόριο με την Ιαπωνία και συγκρούστηκε με τη Γαλλία σχετικά με την προσπάθεια του Ναπολέοντα Γ΄ να προσαρτήσει τη Χαβάη όπως και με το Ηνωμένο Βασίλειο και τη Γαλλία για την απόπειρα εισβολής στην Κούβα. Μετά τη λήξη της θητείας του, κατά τη διάρκεια του Αμερικανικού Εμφυλίου Πολέμου αντιτάχθηκε στην πολιτική του Προέδρου Αβραάμ Λίνκολν, ενώ μετά το τέλος του πολέμου υποστήριξε τον Πρόεδρο Άντριου Τζόνσον. 

Υπήρξε επίσης συνιδρυτής του Πανεπιστημίου του Μπάφφαλο.
Ένωσις Κοκκινοτριμιθιά

Η Ένωσις Κοκκινοτριμιθιά (επίσημα Εθνικόφρονα Σωματεία Ένωσις Κοκκινοτριμιθιά) ήταν κυπριακός αθλητικός σύλλογος με έδρα την Κοκκινοτριμιθιά της επαρχίας Λευκωσίας. Ιδρύθηκε το 1968. Διατηρούσε τμήματα ποδοσφαίρου και καλαθοσφαίρισης.
Deep Purple in Concert

Το Deep Purple in Concert είναι ένας ζωντανός διπλός δίσκος του χαρντ ροκ συγκροτήματος Deep Purple, ηχογραφημένος σε δύο διαφορετικές ζωντανές εμφανίσεις τους στο BBC στις 19 Φεβρουαρίου του 1970 και στις 9 Μαρτίου του 1972. Ο δίσκος κυκλοφόρησε τον Δεκέμβριο του 1980 από την "Harvest" στην Ευρώπη και τον Ιούνιο του 1982, από την "Spitfire" στην Αμερική και γνώρισε αρκετή επιτυχία στη Μεγάλη Βρετανία και την Ιαπωνία.

Οι ηχογραφήσεις έγιναν για την προώθηση των δίσκων ""Deep Purple in Rock" και "Machine Head"" από την δεύτερη γραμμή μελών των Deep Purple. Για την προώθηση του δίσκου εκδόθηκε σε μορφή 12" βινυλίου το τραγούδι ""Smoke on the Water" μαζί με τα "Bird Has Flown" και "Grabsplatter" με τίτλο "New, Live & Rare Vol.III"".

Ο δίσκος επανεκδόθηκε σε μορφή διπλού CD από την "EMI", τον Απρίλιο του 1992.
Live in Denmark 1972

Το Live in Denmark 1972 είναι ένα διπλό, ζωντανά ηχογραφημένο άλμπουμ του χαρντ ροκ συγκροτήματος Deep Purple το οποίο ηχογραφήθηκε στην "KB Hallen" της Κοπενχάγης στις 1 Μαρτίου του 1972 και κυκλοφόρησε 35 χρόνια αργότερα, στις 1 Μαρτίου του 2007. Το άλμπουμ αυτό αποτελέι το σάουνττρακ της βίντεοκασέτας του συγκροτήματος με τίτλο ""Scandinavian Nights" (1990) και του DVD με τίτλο "Live in Concert 72/73"" (2005). Η βιντεοσκόπηση και ηχογράφηση του δίσκου έγινε από το "DR", το κρατικό ραδιοτηλεοπτικό δίκτυο της Δανίας.

Αποτελεί αρχειακή έκδοση και κυκλοφόρησε μόνο μέσω παραγγελίας από την εταιρεία "Sonic Zoom".
Πύργος του Λονδίνου

Ο Πύργος του Λονδίνου (αγγλικά: "Tower of London"), επισήμως γνωστός ως Βασιλικό Παλάτι και Φρούριο της Αυτής Μεγαλειότητας του Πύργου του Λονδίνου (αγγλικά: "Her Majesty's Royal Palace and Fortress of the Tower of London"), είναι ιστορικό κάστρο στη βόρεια όχθη του Τάμεση στο κεντρικό Λονδίνο, στην Αγγλία. Βρίσκεται μέσα στο Διαμέρισμα Τάουερ Άμλετς του Λονδίνου, χωριζόμενο από την αριστερή όχθη του Σίτι του Λονδίνου με τον ανοιχτό χώρο που είναι γνωστός ως Τάουερ Χιλ. Ιδρύθηκε προς το τέλος του 1066 ως μέρος της Νορμανδικής Κατάκτησης της Αγγλίας.
Ντογκάνα

Η Ντογκάνα είναι πόλη και πληθυσμιακή ενορία ("curiazia") στη βορειοανατολική γωνία του Άγιου Μαρίνου στον δήμο του Σερραβάλλε ("κάστρο"). Η πόλη αποτελεί τον πιο κατοικημένο οικισμό του κράτους.
Γκάρι Σινίζ

Ο Γκάρι Σινίζ ("Gary Alan Sinise", 17 Μαρτίου 1955) είναι Αμερικανός ηθοποιός και σκηνοθέτης. 

Προτάθηκε για το Όσκαρ β' ανδρικού ρόλου για την ερμηνεία του στην ταινία Φόρεστ Γκαμπ ("Forrest Gump") και έχει κερδίσει τη Χρυσή Σφαίρα για τον Καλύτερο ηθοποιό για την ερμηνεία του στο "Truman" και το βραβείο Έμμυ για την ερμηνεία του στην ταινία για την τηλεόραση "George Wallace".

Πρωταγωνιστεί στην αστυνομική σειρά όπου υποδύεται τον Ντετέκτιβ Πρώτου Βαθμού Μακ Τέιλορ.
Ενωμένοι Δημοκράτες

Οι Ενωμένοι Δημοκράτες (Ε.ΔΗ.) είναι φιλελεύθερο κυπριακό πολιτικό κόμμα. Ιδρύθηκε το 1993 από τον Γιώργο Βασιλείου. Σημερινή πρόεδρος είναι η Πραξούλα Αντωνιάδου.

Το κόμμα είναι μέλος της Συμμαχίας Φιλελευθέρων και Δημοκρατών για την Ευρώπη.
Live at Montreux 2006

Το Live at Montreux 2006 είναι ένα ζωντανά ηχογραφημένο άλμπουμ του χαρντ ροκ συγκροτήματος Deep Purple, το οποίο ηχογραφήθηκε στις 15 Ιουλίου του 2006 στο Μοντρέ της Ελβετίας και κυκλοφόρησε στις 12 Ιουνίου του 2007 από την εταιρεία "Eagle Records".

Η ηχογράφηση έγινε στα πλαίσια του "Montreux Jazz festival" του 2006 από τα μέλη της όγδοης γραμμής μελών του συγκροτήματος με τον Ίαν Γκίλαν στα φωνητικά, τον Στηβ Μορς στην κιθάρα, τον Ρότζερ Γκλόβερ στο μπάσο, τον Ντον Έρεϊ στα πλήκτρα και τον Ίαν Πέις στα τύμπανα.

Η συναυλία βιντεοσκοπήθηκε και κυκλοφόρησε σε μορφή διπλού DVD με τίτλο ""They All Came Down to Montreux", με το πρώτο σκέλος να προέρχεται από το προαναφερθέν φεστιβάλ και το δεύτερο σκέλος της κυκλοφορίας από το πάρτι για την κυκλοφορία του στούντιο δίσκου "Rapture of the Deep"" στο "Hard Rock cafe" του Λονδίνου τον Οκτώβριο του 2005.
Ήθαν Χοκ

Ο Ήθαν Χοκ ("Ethan Green Hawke", 6 Νοεμβρίου 1970) είναι Αμερικανός ηθοποιός και σκηνοθέτης, 4 φορές υποψήφιος για βραβείο Όσκαρ .
Γουάιαρ

Το Γουάιαρ, (αγγλικά: "Wyre") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 3,11 τ.χλμ. και 29 κατοίκους (2011), είναι ένα από τα μικρότερα κατοικημένα νησιά των Ορκάδων.
Γκέρσι

Το Γκέρσι, (αγγλικά: "Gairsay") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 2,4 τ.χλμ. και 3 κατοίκους (2011), είναι ένα από τα μικρότερα κατοικημένα νησιά των Ορκάδων.
Παραπόταμος Λάρισας

Ο Παραπόταμος Λάρισας, είναι οικισμός του πρώην δημοτικού διαμερίσματος του Παραποτάμου, το οποίο ανήκε στο δήμο Μακρυχωρίου, που από 1 Ιανουαρίου 2011 εντάχθηκε στο νέο Δήμο Τεμπών της Περιφέρειας Θεσσαλίας.

Οι κάτοικοι του Παραποτάμου στην πλειοψηφία τους είναι κτηνοτρόφοι και γεωργοί, ενώ η περιοχή φημίζεται για την παραγωγή ελιάς. 
Επίσης,εκεί υπάρχουν και αρκετά τυροκομεία.Στην μεγάλη τους πλειοψηφία,(οι κάτοικοι του Παραποτάμου)είναι Σαμαριναίοι.Κατά την περίοδο της Τουρκοκρατίας,ονομαζόταν και Μπαξιλάρι.
Αλεξάνδρειο Μέλαθρο

Το Αλεξάνδρειο Μέλαθρο (γνωστό και ως Παλέ ντε Σπορ), με την κεντρική του σάλα να έχει την ονομασία Σάλα «Νίκος Γκάλης», είναι κλειστό γήπεδο στην Θεσσαλονίκη και αποτελεί έδρα της ομάδας καλαθοσφαίρισης του Άρη Θεσσαλονίκης. Ανήκει στη Γενική Γραμματεία Αθλητισμού που υπάγεται στο αρμόδιο Υπουργείο Πολιτισμού και Αθλητισμού .
Σαρίτα, είσαι η ζωή μου

Η Σαρίτα, είσαι η ζωή μου (Ισπανικά: "Sos mi vida", Μετάφραση: "Είσαι η ζωή μου") είναι κωμική τηλενουβέλα αργεντίνικης παραγωγής του 2006. Με πρωταγωνιστές τη Νατάλια Ορέιρο και τον Φακούντο Αράνα, σε σκηνοθεσία του Ροδόλφο Αντούνες και Χόρχε Βετσάρα. Μεταδόθηκε από το κανάλι Canal 13 στις 16 Ιανουαρίου 2006 έως 9 Ιανουαρίου 2007, σε σενάριο του Ερνέστο Κοροβόσκι και Σεμπαστιάν Παρρότα ενώ κέρδισε τέσσερα βραβεία Martín Fierro και τρία βραβεία Clarin. Μετά την πρεμιέρα της σειράς έκανε προβολή και σε άλλες χώρες όπως: Πουέρτο Ρίκο, Ρουμανία, Ελλάδα, Βοσνία, Τσεχία, Ρωσία, Σλοβακία, Σλοβενία, Βουλγαρία, Βέλγιο, Ουγγαρία, Ισραήλ, ΠΓΔΜ, Πολωνία, Πορτογαλία, Τουρκία, Αλβανία και Γεωργία.
Ντίνο ντε Λαουρέντις

Ο Ντίνο ντε Λαουρέντις ("Dino De Laurentiis", 8 Αυγούστου 1919 - 10 Νοεμβρίου 2010) ήταν Ιταλός σκηνοθέτης.
Βαλντοτανιανή Ένωση

Η Βαλντοτανιανή Ένωση ("Union Valdôtaine", UV) είναι ένα περιφερειακό-κεντρώο Ιταλικό πολιτικό κόμμα ενεργό στην Κοιλάδα της Αόστα. Οι ηγέτες του είναι ο Έγκο Περρόν, πρόεδρος του κόμματος, και ο Αουγκούστο Ρολλαντίν, Πρόεδρος της Περιφέρειας.
Ευγενία Τσουμάνη - Σπέντζα

Η Ευγενία Τσουμάνη - Σπέντζα ήταν Ελληνίδα δικηγόρος και πρώην βουλευτής επικρατείας της Νέας Δημοκρατίας (2009-2012). 

Γεννήθηκε στην Αθήνα και καταγόταν από τα Ζαγοροχώρια της Ηπείρου. Φοίτησε στο Τοσίτσειο - Αρσάκειο σχολείο Αθηνών και σπούδασε νομικά στο Πανεπιστήμιο Αθηνών πραγματοποιώντας στη συνέχεια μεταπτυχιακές σπουδές στο ευρωπαϊκό δίκαιο στο Πανεπιστήμιο του Urbino της Ιταλίας. Την περίοδο 2003-2004 διετέλεσε πρόεδρος του "Ενιαίου Ταμείο Επικουρικής Ασφάλισης Μισθωτών", την περίοδο 2004-2009 διετέλεσε γενική γραμματέας ισότητας στο Υπουργείο Εσωτερικών. Στις εκλογές του 2007 συμπεριελήφθη σε μη εκλόγιμη θέση του ψηφοδελτίου επικρατείας με τη Νέα Δημοκρατία, εξελέγη όμως το 2009 ως βουλευτής επικρατείας με τη Νέα Δημοκρατία, όπου διετέλεσε αναπληρώτρια υπεύθυνη του τομέα πολιτισμού.

Επίσης υπήρξε νομικός σύμβουλος του Συνδέσμου Επιχειρήσεων & Βιομηχανιών, αντιπρόεδρος του Οργανισμού Εργατικής Εστίας, ιδρυτικό μέλος του Πολιτικού Συνδέσμου Γυναίκων, μέλος δ.σ. του Οργανισμού Μεσολάβησης και Διαιτησίας (ΟΜΕΔ) και του Οργανισμού Απασχόλησης Εργατικού Δυναμικού (ΟΑΕΔ) κ.α. Επί σειρά ετών την Ελλάδα στο Ευρωπαϊκό Συμβούλιο Υπουργών Ισότητας καθώς και στις εργασίες διεθνών οργανισμών (ΟΗΕ, Διεθνής Οργάνωση Εργασίας). 

Πέθανε στις 6 Δεκεμβρίου 2020
Φιτζκαράλντο, ο Τυχοδιώκτης του Αμαζονίου

Φιτζκαράλντο, ο Τυχοδιώκτης του Αμαζονίου είναι κινηματογραφική ταινία του 1982 σε σκηνοθεσία του Βέρνερ Χέρτζογκ και πρωταγωνιστές την Κλαούντια Καρντινάλε και Κλάους Κίνσκι.
Γεώργιος Πεντζίκης

Ο Γεώργιος Πεντζίκης ήταν Έλληνας μακεδονομάχος οπλαρχηγός από τη Θεσσαλονίκη που διακρίθηκε για τη σημαντική δράση του ως πράκτορας.
Γεώργιος Σάββας

Ο Γεώργιος Σάββας ήταν σημαντικός Έλληνας Μακεδονομάχος οπλαρχηγός από τη Θεσσαλονίκη.
Σευθόπολις

thumb|250px|Η αναπαράσταση της ελληνιστικής Σευθουπόλεως.
Η Σευθόπολις ήταν αρχαία πόλη της Θράκης.

Ιδρύθηκε μεταξύ των ετών 325-315 π.Χ. από τον Θράκα ηγεμόνα Σεύθη Γ΄, με ιπποδάμειο πολεοδομικό σύστημα, επί παλαιοτέρου θρακικού οικισμού. Επρόκειτο για την πρωτεύουσα του βασιλείου των Οδρυσών. Η Σευθόπολις δεν ήταν ακριβώς μια "πόλις", αλλά χρησίμευε ως η έδρα του Σεύθη και της αυλής του. Το παλάτι του ήταν και ιερό των Καβείρων. Ο χώρος της πόλεως ήταν μεστός από επίσημες οικοδομές, ενώ οι κάτοικοι (Θράκες και άλλοι Έλληνες) κατοικούσαν έξω από αυτήν. Το 281 π.Χ. καταλήφθηκε από τους Κέλτες.

Από τον διπλό ρόλο του παλατιού του Σεύθη (ανάκτορο και ιερό των Καβείρων), διαπιστώνεται ότι ο βασιλιάς των Οδρυσών ήταν παράλληλα και ιερέας των Καβείρων. Μια εστία βρισκόταν στο κέντρο του ιερού. Στο νεκροταφείο της πόλεως υπάρχει μια σειρά από θολωτούς τάφους από τούβλα, μερικοί από τους οποίους καλύπτονται από τύμβους. Σε αυτούς βρέθηκαν θαμμένοι άνθρωποι ανώτερης τάξης μαζί με τα άλογά τους, ενώ οι λιγότερο εύποροι είχαν αποτεφρωθεί με λιγότερα κτερίσματα. 

Τα ερείπια της ελληνιστικής πόλεως ανασκάφηκαν από Βούλγαρους αρχαιολόγους το 1948 κατά την κατασκευή της δεξαμενής Κοπρίνκα της επαρχίας Στάρα Ζαγκόρα. Τελικά η κατασκευή της δεξαμενής συνεχίστηκε και η Σευθόπολις πλημμύρισε.
Ολιντίνα

<br>

Η Ολιντίνα (Olindina) είναι ένας δήμος της Βραζιλίας στην πολιτεία της Μπαΐα (Bahia). Βρίσκεται σε μια απόσταση 43,7 χιλιομέτρων από την περιφερειακή πόλη της Tobias Barreto-Sergipe και απέχει περίπου 200 χλμ. από την πρωτεύουσα της πολιτείας Σαλβαντόρ. Ο πληθυσμός της το 2004 ήταν 25.164 κάτοικοι.

Το όνομά της το πήρε από την πόλη Ολιντίνα, το αρχικό όνομα της οποίας ήταν Μουκάμπο (Mucambo), μετά Νουέβα Ολίντα (Nova Olinda) και τέλος το σημερινό Ολιντίνα (Olindina).
Τζάνγκο Ράινχαρντ

Ο Τζάνγκο Ράινχαρντ ("Django Reinhardt", 23 Ιανουαρίου 1910 - 16 Μαΐου 1953) ήταν πρωτοποριακός βιρτουόζος κιθαρίστας της τζαζ και συνθέτης, που ξεχώρισε για την τεχνική και τη δεξιοτεχνία του, ενώ εφηύρε ένα εντελώς νέο στυλ τεχνικής τζαζ κιθάρας, που πλέον είναι μουσική παράδοση στη γαλλική τσιγγάνικη κουλτούρα. Ανάμεσα στις δημοφιλέστερες συνθέσεις του οι οποίες θεωρούνται πλέον κλασικά κομμάτια της τζαζ μουσικής, είναι τα "Minor Swing", "Daphne","Belleville", "Djangology", "Swing '42", "Nuages".
Μάντι Καπρίστο

Η Μάντι Καπρίστο ("Mandy Grace Capristo", 21 Μαρτίου 1990) είναι Γερμανίδα ποπ τραγουδίστρια και μοντέλο. Ήταν γνωστή ως τραγουδίστρια του ποπ συγκροτήματος Monrose.
Türk Telekom Arena

Το Ali Sami Yen Spor Kompleksi Türk Telekom Stadyumu (πρώην Türk Telekom Arena) είναι ποδοσφαιρικό στάδιο στην Κωνσταντινούπολη. Πρόκειται για το παλιό "Αλί Σαμί Γιεν" που γκρεμίστηκε και σε κοντινή απόσταση χτίστηκε η έδρα της Γαλατασαράι, η οποία χρησιμοποιεί το στάδιο για τους εντός έδρας αγώνες της. Άνοιξε τις πύλες του στις 15 Ιανουαρίου του 2011.
Ντουιτάμα

Η Ντουιτάμα είναι πόλη στο κέντρο του διαμέπισμα Μπογιακά, της Κολομβίας.
Μπεν Άφλεκ

Ο Μπεν Άφλεκ ("Benjamin Geza Affleck-Boldt", γενν. 15 Αυγούστου 1972) είναι Αμερικανός ηθοποιός, σκηνοθέτης, παραγωγός και συγγραφέας.

Το 1998 κέρδισε μαζί με τον Ματ Ντέιμον (με τον οποίο ίδρυσε 2 χρόνια αργότερα την εταιρία παραγωγής LivePlanet) το Όσκαρ πρωτότυπου σεναρίου και τη Χρυσή σφαίρα για το καλύτερο σενάριο για την ταινία "Ο Ξεχωριστός Γουίλ Χάντινγκ" ("Good Will Hunting"). 

Μερικές από τις ταινίες στις οποίες πρωταγωνίστησε: "Αρμαγεδδών" ("Armageddon"), "Ερωτευμένος Σαίξπηρ" ("Shakespeare in Love"), "Περλ Χάρμπορ" ("Pearl Harbor"), "The Town" (την οποία και σκηνοθέτησε) "Άσος στο μανίκι" ("Smokin' Aces") και "Το Κορίτσι που Εξαφανίστηκε" ("Gone Girl"). Το 2007 σκηνοθέτησε την ταινία "Gone Baby Gone" στην οποία πρωταγωνίστησε ο αδερφός του Κέισι Άφλεκ (Casey Affleck) και το 2012 την ταινία "Επιχείρηση: Argo.
Κυβέρνηση Κωνσταντίνου Τσαλδάρη 1947

Η Κυβέρνηση Κωνσταντίνου Τσαλδάρη 1947 (Αύγουστος - Σεπτέμβριος 1947) διορίστηκε από το βασιλιά Παύλο, - η πρώτη κυβέρνηση που όρκισε ο νέος βασιλιάς - μετά την παραίτηση της προηγούμενης κυβέρνησης Μαξίμου.
Στις 23 Αυγούστου 1947 και κατά τη διάρκεια υπουργικού συμβουλίου, οι Γ. Παπανδρέου και Π. Κανελλόπουλος ζήτησαν να προχωρήσει η κυβέρνηση σε ανασχηματισμό των υπουργείων «Στρατιωτικών» και «Δημοσίας Τάξεως» (τα κατεξοχήν αρμόδια για τον πόλεμο που διεξαγόταν, υπουργεία) και μάλιστα να αναλάβουν τη διοίκησή τους, οι ίδιοι (ο Γ. Παπανδρέου το «Στρατιωτικών», ο Π. Κανελλόπουλος το «Δημοσίας Τάξεως»). . Ο αρχηγός του Λαϊκού κόμματος, Κ. Τσαλδάρης, αρνήθηκε αυτήν την αλλαγή, και μετά τη διαφωνία που ξέσπασε στο υπουργικό συμβούλιο, η κυβέρνηση Μαξίμου παραιτήθηκε. Το βράδυ της ίδιας ημέρας, ο βασιλιάς έδωσε την εντολή σχηματισμού κυβέρνησης, στον αρχηγό του μεγαλύτερου στη Βουλή κόμματος, τον Κ. Τσαλδάρη, ως όφειλε.
Τις επόμενες ημέρες ο Κ. Τσαλδάρης θα έχει πολλαπλούς γύρους συνομιλιών με όλα τα κόμματα, προκειμένου να σχηματίσει κυβέρνηση όσο το δυνατόν ευρύτερης βάσης. Όμως, δε θα καταφέρει να το πετύχει παρά τη συνεργασία του Εθνικού κόμματος, του Ναπολέοντος Ζέρβα, ο οποίος υποσχέθηκε να δώσει ψήφο εμπιστοσύνης στη νέα κυβέρνηση.
Σύμφωνα με το ρεπορτάζ της εφημερίδας "Ελευθερία" εκείνων των ημερών, ο Τσαλδάρης προχώρησε σε σχηματισμό μονοκομματικής κυβέρνησης, ενθαρρυνόμενος από τον αρχηγό της Αμερικανικής αποστολής στην Ελλάδα, Ντουάιτ Γκρίσγουολντ, ο οποίος, σε συζήτηση μεταξύ τους, "«...υπερέβη την αποστολή του, αναμιχθείς, πέραν των οικονομικών, εις τα πολιτικά ζητήματα της χώρας»".
Η άφιξη στην Ελλάδα, του διευθυντή του «Γραφείου Υποθέσεων Εγγύς και Μέσης Ανατολής» του Αμερικανικού υπουργείου Εξωτερικών, Λόι Χέντερσον, στα τέλη Αυγούστου του 1947, και οι πιέσεις που άσκησε εκατέρωθεν, θα οδηγήσουν στην πρώτη κυβέρνηση συνεργασίας των δυο μεγαλύτερων πολιτικών κομμάτων της Ελλάδας της εποχής εκείνης.
Days May Come and Days May Go

Το Days May Come and Days May Go είναι μία συλλογή ανέκδοτων ηχογραφήσεων του χαρντ ροκ συγκροτήματος Deep Purple η οποία κυκλοφόρησε στις 14 Μαρτίου του 2000. Οι ηχογραφήσεις πραγματοποιήθηκαν τον Ιούνιο του 1975 από την τέταρτη γραμμή μελών του συγκροτήματος με τον Ντέιβιντ Κόβερντεϊλ στα φωνητικά, τον Τόμι Μπόλιν στην κιθάρα, τον Γκλεν Χιούζ στο μπάσο, τον Τζον Λορντ στα πλήκτρα και τον Ίαν Πέις στα τύμπανα.

Ο μηχανικός ήχου Ρόμπερτ Σάϊμον, άνοιξε το "Pirate Sound Studio" στην Καλιφόρνια των Ηνωμένων Πολιτειών με σκοπό μουσικοί απ' όλο τον κόσμο να επισκέπτονται το στούντιο του και να κάνουν πρόβες σε ένα ήρεμο περιβάλλον. Ο Σάϊμον είχε πιο πριν δουλέψει με τους Deep Purple και όταν το συγκρότημα αποφάσισε να ξεκινήσει πρόβες για την ηχογράφηση του επόμενου δίσκου του, εκείνος τους προσκάλεσε στο στούντιο του. Το ίδιο το συγκρότημα ζήτησε από τον μηχανικό ήχου να ηχογραφήσει τις πρόβες τους και 25 χρόνια αργότερα κυκλοφόρησαν σε αυτή τη συλλογή. Οι πρόβες που έκαναν οι Deep Purple οδήγησαν στο τελευταίο στούντιο δίσκο τους για τη δεκαετία του '70, "Come Taste the Band".
Γκούμπιο

Το Γκούμπιο (ιταλικά: "Gubbio", παλαιότερα Ιγούιο ) είναι πόλη και δήμος στην Ούμπρια, στην κεντρική Ιταλία. Στο παρελθόν ήταν οχυρή πόλη της δυτικής πλευράς των Απεννίνων.
Σοάτσα

Η Σοάτσα ("Soacha") είναι η πόλη στο κέντρο της Κουντιναμάρκα, Κολομβία. Η Σοάτσα βρίσκεται στα νότια της πρωτεύουσας της χώρας Μπογκοτά. Με πληθυσμό 398.295 σύμφωνα με την απογραφή του 2005 είναι το μεγαλύτερο προάστιο της πόλης. Η πόλη ιδρύθηκε το τις 31 Δεκεμβρίου 1600. Τις 18 Αυγούστου 1989 η Σοάτσα έγινε γνωστή ως το μέρος που δολοφονήθηκε ο προεδρικός υποψήφιος Λουίς Κάρλος Γκαλάν. Η πόλη είναι σημαντικό βιομηχανικό κέντρο. Χαρακτηριστικό είναι ότι το 35% του πληθυσμού της πόλης είναι ανήλικος.
Τόντι

Το Τόντι ("Todi") είναι πόλη και δήμος στην Ούμπρια, στην κεντρική Ιταλία. Στην αρχαιότητα ήταν γνωστή ως Τύδερτα, η οποία ήταν αρκετά σημαντική ελληνική πόλη. Βρίσκονταν στην αριστερή όχθη του Τίβερη στα όρια της Ετρουρίας. Η πόλη άρχισε να αναπτύσσεται τον 12ο αιώνα και το 1367 εντάχθηκε στα Παπικά Κράτη.
Ρόζες

Η Ρόζες (, ) είναι πόλη στην επαρχία της Ζιρόνα, στην Καταλωνία, στην βορειοανατολική Ισπανία. Υπολογίστηκε για το 2013 ότι είχε 19.891 κατοίκους. Είναι σημαντικό αλιευτικό και τουριστικό κέντρο. Στην αρχαιότητα στη θέση της Ρόζες βρισκόταν η αρχαία ελληνική πόλη Ρόδη.
Φίρμον

Το Φίρμον είναι πόλη της Ιταλίας. Κτίστηκε στις αρχές του δευτέρου Καρχηδονιακού πολέμου, το 264 π.Χ. Βρίσκεται στην επαρχία της Κοζέντσα, στην Καλαβρία.
Φακατατιβά

Η Φακατατιβά είναι η πόλη στο κέντρο της Κουντιναμάρκα, Κολομβία, 42 χιλιόμετρα βορειοδυτικά της πρωτεύουσας της Κολομβίας Μπογκοτά, σε υψόμετρο 2,5 χιλιομέτρων, στην άκρη του οροπεδίου της Σαβάνας της Μπογκοτά. 

Η πόλη ιδρύθηκε στις αρχές του 17ου αιώνα (επίσημη ημερομηνία ίδρυσης στις 3 Ιουλίου 1600), από τον Ισπανό διοικητή Ντιέγο Γκόμες δε Μένα (Γκόμεθ στα καστιλιάνικα ισπανικά). Η περιοχή της Φακατατιβά, λόγω της θέσης της στην άκρη της Σαβάνας της Μπογκοτά, υπήρξε καταφύγιο των πρώτων αυτοχθόνων κατοίκων της Αμερικής, την προκολομβιανή περίοδο. Δίπλα στην πόλη υπάρχει το αρχαιολογικό πάρκο "Piedras de Tunja", με βραχογραφίες που η ακριβής τους ημερομηνία είναι άγνωστη αλλά πιθανόν να ξεπερνούν τα 10.000 έτη. Την ίδια περιοχή των "Piedras de Tunja", την περίοδο της Ισπανικής κατάκτησης, χρησιμοποίησαν οι ινδιάνοι Μουίσκα ως καταφύγιο για να προστατευτούν από τους Ισπανούς. Τα τέλη του 18ου αιώνα η πόλη υπήρξε ένα από τα κέντρα της εξέγερσης των Κομμουνέρος (insurrección de los comuneros o revolución de los comuneros), με τον Χοσέ Αντόνιο Γκαλάν να επιτίθεται στην περιοχή της Φακατατιβά κατά των δυνάμεων της αποικίας της Νέας Γρανάδας (Virreinato de la Nueva Granada).

Στην πόλη δεσπόζει ο καθεδρικός ναός της. Ο ναός καταστράφηκε πολλές φορές από σεισμούς που έπληξαν την πόλη και ανοικοδομήθηκε αρκετές φορές στο παρελθόν.
Λεωνίδας της Ηπείρου

Ο Λεωνίδας της Ηπείρου ήταν συγγενής της Ολυμπιάδας, μητέρας του Μεγάλου Αλεξάνδρου. Ανέλαβε το 349 π.Χ. την ευθύνη της ανατροφής και εκπαίδευσης του νεαρού Αλέξανδρου.
Άντονυ Τσαρλς Χάρρις

Ο Άντονυ Τσαρλς Χάρρις (αγγλ. "Anthony Charles Harris") (1790 - 1869) υπήρξε Βρετανός επιχειρηματίας και συλλέκτης αρχαιολογικών έργων τέχνης.
Πάντα Θα Ξέρω τι Κάνατε Πέρσι το Καλοκαίρι

Το Πάντα Θα Ξέρω τι Κάνατε Πέρσι το Καλοκαίρι (I'll Always Know What You Did Last Summer) είναι ταινία τρόμου του 2006 κυκλοφόρησε κατευθείαν σε DVD στις 22 Αυγούστου 2006 ως το direct-to-βίντεο. Αποτελεί την τρίτη δόση της σειράς "Ξέρω τι Κάνατε Πέρυσι το Καλοκαίρι" μετά από την ταινία του 1997 "Ξέρω τι Κάνατε Πέρυσι το Καλοκαίρι" και αυτήν του 1998 "Δεν Έχω Ξεχάσει το Περσινό Καλοκαίρι". Γυρίστηκε στο Παρκ Σίτι, στη Γιούτα, ωστόσο παρά το γεγονός που υπονοεί ο τίτλος της ταινίας, ότι είναι δηλαδή μια συνέχεια της ιστορίας, αυτή η ταινία δεν έχει ιδιαίτερη σχέση με τις δύο πρώτες ταινίες εκτός απο ορισμένες αναφορές σε αυτές, η ταινία κυκλοφόρησε σε DVD και Blu-ray στις 22 Αυγούστου του 2006 και έχει αποφέρει συνολικά πάνω από $ 20 εκατομμύρια.
Λυρνησσός

Στην ελληνική μυθολογία η Λυρνησσός ήταν μια κωμόπολη ή την πόλη της Δαρδανίας (Μικρά Ασία), την οποία κατοικούσαν Κίλικες. Ήταν στενά συνδεδεμένη με την κοντινή Θήβη. Την εποχή του Τρωικού Πολέμου, ειπώθηκε ότι είχε αποκλειστεί από τον βασιλέα Μύνη. Η χήρα σύζυγός του ήταν η Βρισηίδα, η οποία αργότερα έγινε ένα λάφυρο πολέμου του Αχιλλέα.

Κατηγορία:Αρχαίες πόλεις της Μικράς Ασίας
Φλάιντερς Πίτρι

Ο Σερ Γουίλιαμ Μάθιου Φλάιντερς Πίτρι ("William Matthew Flinders Petrie", 3 Ιουνίου 1853 - 28 Ιουλίου 1942) ήταν Άγγλος αρχαιολόγος και αιγυπτιολόγος.
Ρίτσαρντ Μπάρτον

Ο Ρίτσαρντ Μπάρτον ("Richard Burton", 10 Νοεμβρίου 1925 – 5 Αυγούστου 1984) ήταν Ουαλός ηθοποιός του θεάτρου και του κινηματογράφου. 

Προτάθηκε επτά φορές για βραβείο Όσκαρ (6 φορές για Όσκαρ Α' Ανδρικού Ρόλου και μια για Όσκαρ Β' Ανδρικού Ρόλου) χωρίς όμως ποτέ να καταφέρει να το κερδίσει. Είχε όμως κερδίσει το Βραβείο της Βρετανικής Ακαδημίας Κινηματογράφου (BAFTA) το 1966, δύο φορές τη Χρυσή Σφαίρα (το 1953 για τον καλύτερο πρωτοεμφανιζόμενο ηθοποιό και το 1978 για τον καλύτερο ηθοποιό) και Βραβείο Τόνυ για τον καλύτερο ηθοποιό το 1961. Παρά το γεγονός ότι ο ηθοποιός δεν είχε σπουδάσει υποκριτική, ήταν για μια περίοδο ένας από τους καλύτερος και πιο ακριβοπληρωμένους ηθοποιούς του Χόλιγουντ. Οι σημαντικότερές του ταινίες ήταν: "Η Εξαδέλφη μου Ραχήλ (My Cousin Rachel, 1952)", "Ο Χιτών (The Robe, 1953)", "Ο Μέγας Αλέξανδρος (Alexander the Great, 1955)", "Κλεοπάτρα (Cleopatra, 1963)", "Μπέκετ(Becket, 1964)", "Ο Κατάσκοπος που Γύρισε απ` το Κρύο (The Spy Who Came in from the Cold, 1965)", "Ποιος Φοβάται τη Βιρτζίνια Γουλφ; (Who`s Afraid of Virginia Woolf?, 1966)", "Η Άννα των Χιλίων Ημερών (Anne of the Thousand Days, 1969)" και "Έκβους (Equus, 1977)". 

Υπήρξε παντρεμένος πέντε φορές, τις δύο εκ των οποίων με την ηθοποιό Ελίζαμπεθ Τέιλορ, με την οποία είχε μία θυελλώδη σχέση που κοσμούσε συχνά τα πρωτοσέλιδα της δεκαετίας του 1960 και των αρχών της δεκαετίας του 1970. Οι δύο ηθοποιοί παντρεύτηκαν πρώτη φορά στο Μόντρεαλ, στις 15 Μαρτίου του 1964, δημιουργώντας ένα από τα πιο διάσημα ζευγάρια στο Χόλυγουντ.
Ευρωπαϊκά μονοπάτια μεγάλων αποστάσεων

thumb|300px|Χάρτης με τα Ευρωπαϊκά μονοπάτια μεγάλων αποστάσεων.
Τα Ευρωπαϊκά μονοπάτια μεγάλων αποστάσεων είναι ένα δίκτυο από μονοπάτια μεγάλων αποστάσεων που διασχίζουν την Ευρώπη. Ενώ τα περισσότερα μονοπάτια μεγάλων αποστάσεων που διασχίζουν την Ευρώπη βρίσκονται μόνο σε μια χώρα η περιοχή, καθένα από αυτά τα αριθμημένα Ευρωπαϊκά μονοπάτια περνάνε μέσα από πολλές διαφορετικές χώρες.

Τα μονοπάτια αυτά ορίστηκαν από την Ευρωπαϊκή Ένωση Πεζοπορίας (γερμ. "EWV", αγγλ. "ERA"). Σε γενικές γραμμές οι διαδρομές κάνουν χρήση των εθνικών και τοπικών μονοπατιών που ήδη υπάρχουν όπως τα μονοπάτια GR.